“ฮ่องกง” สั่งปิดโรงเรียนทุกแห่ง ตั้งแต่วันนี้ หลังยอดป่วย “โควิด” พุ่งต่อเนื่อง!
"ฮ่องกง" สั่งปิดโรงเรียนทุกแห่ง ตั้งแต่วันนี้ หลังยอดป่วย "โควิด" พุ่งต่อเนื่อง!
"ฮ่องกง" สั่งปิดโรงเรียนทุกแห่ง ตั้งแต่วันนี้ หลังยอดป่วย "โควิด" พุ่งต่อเนื่อง!
13 ก.ค. 2563

สำนักข่าวต่างประเทศ รายงานว่า หลังจากที่สถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ (โควิด-19)​ ในฮ่องกง มีผู้ติดเชื้อในชุมชนเพิ่มขึ้นสูงหลายวันติดต่อกัน ซึ่งทำให้ทางการฮ่องกงวิตกกังวลว่าจะเกิดการแพร่ระบาดอีกเป็นวงกว้าง
ดังนั้น กระทรวงศึกษาธิการฮ่องกง จึงประกาศให้โรงเรียนทุกแห่งในฮ่องกงปิดการเรียนการสอน ตั้งแต่วันจันทร์ที่ 13 ก.ค.นี้ เป็นต้นไป
โดยนายเควิน เหยิง รัฐมนตรีกระทรวงศึกษาธิการของฮ่องกงได้แถลงข่าวยืนยันในช่วงบ่ายวันนี้
ทั้งนี้ โรงเรียนส่วนใหญ่ในฮ่องกงได้ปิดทำการมาตั้งแต่เดือน ก.พ.ที่ผ่านมา โดยหันไปใช้ระบบการเรียนการสอนทางออนไลน์แทน ขณะที่โรงเรียนนานาชาติยังคงอยู่ในช่วงการปิดภาคฤดูร้อน
รายงานระบุว่า ณ วันจันทร์ที่ 13 ก.ค. ฮ่องกงพบผู้ติดเชื้อโควิด-19 รายใหม่ 52 ราย ส่วนจำนวนผู้ติดเชื้อสะสม อยู่ที่ 1,522 ราย และมีผู้เสียชีวิต 7 ราย